[{"text_idx": "#000002", "text": "Hodiau\u0306 en la felietono pri koninda Pollando ni felietonas pri lau\u0306vica historia parko de Varsovio, la kreig\u0302inta en la 17-a jarcento Krasin\u0301ski-G\u0302ardeno. La komencaj kulturtemaj aktualaj\u0302oj informas pri retrovita montrezoro de Jagelonoj en Hungario, pri rekonstruitaj kaj baldau\u0306 prezentotaj rekonstruitaj kostumoj de polaj montaranoj en Zakopane, pri nova eldonaj\u0302o de polaj tataroj. En la E-komunuma segmento ni referencas al lau\u0306vica mesag\u0302o de UEA al UN, c\u0302i-foje lige kun Internacia Tago de Edukado. En la rubriko \u201eMinutoj kun literaturo\u201d ni au\u0306digas la poeziaj\u0302on de Erik Blomberg \u201eMallumon ni ne timu\u201d en E-traduko de Sten Johansson el la januara numero de \u201eOra J\u0302urnalo\u201d, la periodaj\u0302o de la Gotenburga E-Societo. Muzike ni omag\u0302as la forpasintan Morice Benin, memorigante lian kanzonon \u201eKantados mi post mia mort\u2019\u201d el la KD \u201eIn\u2019 Spir\u201d eldonita de Vinilkosmo. La programinformon akompanas foto kun elemento de la tradicia montarana vira vesto.\nEn unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe ili \u2013 pro teknikaj kialoj \u2013 ne povas esti aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]